  Анжелика Тихонова корреспондент Удмуртиысь гурт возёс продукциез кунгож сьӧры вузанэз радъяны малпась огазеяськонъёс грантъёс басьтыны быгатозы. Куриськонъёсты 2021-тӥ арын 20-тӥ куартолэзёзь кутозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Гурт возёс вузъёс поттӥсьёслы производствозэс Россельхознадзорлэн куронъёсызъя радъянлы но выльдонлы быдтэм 50 процентсэ коньдонзэс берыктозы. Тужгес бадӟымез грант 20 миллион манет луоз, нош оглом элькун коньдэтысь 40 миллион манет висъялозы.  Та юрттэтэз элькунамы 2020-тӥ арын пыртӥзы. Соку коньдонэз ньыль огазеяськонъёс басьтӥзы. Гурт возёсъя министерствоын чакламзыя, 2021-2025 аръёс ӵоже соос 4 миллион 80 сюрс доллар тыр вузъёссэс кунгож сьӧры келялозы  Тодэ вайытом, Удмуртиын етӥн будэтӥсьёслы 90 миллион манет котыр юрттэт висъяны чаклало.  Тегъёс: Ижкар Удмуртия гуртвозёс коньдон грантъёс  